O Marija, omm tagħna, aħna nsellmulek, minn qalbna lkoll aħna ngħidu w intennulek: Isbaħ u aqwa minnek żgur Alla ma għamilx Inti l-kewkba illi mis-sema ma tinżilx. Inti safja sa minn qabel il-tnissil tiegħek Imbierka Int u mbierek il-frott tal-ġuf tiegħek. Agħllem lilna ngħixu ħajja ta' talb u mħabba biex qalbna bil-ħtija żgur li qatt ma tittabba. Aħna nqimuk Marija taħt ħafna unuri: Il-Kunċizzjoni, il-Vitorja u d-Duluri, kif ukoll l-Assunta u Marija Reġina. Hu x'inhu t-titlu dejjem tidħol għalina. Imma fuq kollox imsellmu lilek Omm Alla, mal-iva tiegħek il-Verb – Hu is-sema ħalla. La inti emmint kull ma bgħat jgħidlek il-Mulej, Ġesù tnissel fik u sar għalina l-Feddej. Minn fuq is-salib tana lilek bħala Ommn u b'għożża kbira inti żgur li bqajt iżżommna Omm tal-grazzja int it-tama tagħna l-bnedmin, Inti tisma' t-talb ta' uliedek għalkemm midinbin. ssa minn qalbna dil-wegħda aħna nagħmlulek, bl-akbar qima u mħabba lkoll insellmulek bit-titlu ħelu ta' Omm il-Feddej – Omm Alla, biex ma jħalliniex nintilfu s-sema ħalla. Bil-kuruna tar-Rużarju dejjem f'idejna nikkontemplaw kobor imħabbet Alla lejna w imlibbsa bil-labtu ta' Omm il-Karmelu nitħeġġu biex naħdmu għal Alla bl-akbar żelu.
POEŻIJA LIL OMM ALLA u ommna